Ilassut 1.

**Suliniutissat Aalajangersimasut**

|  |  |  |
| --- | --- | --- |
| **Suliniut 1** – Takornariartitsinermi inatsit nutaaq, Immikkut akuersissutinut inatsit aamma takornariartitsinernut attuumassutilinnik inatsisit allat | Kissaat inatsisip atuuttup aamma nutaassap takornariartitsinermik inuussutissarsiutinut sammisussap tulleriiaarinermi salliunissaa avatangiisinilu pissutsinut nutaanut naleqqussagaanissaa.  | Takornariartitsinermi inatsisissamut siunnersuut, takornariartitsinermut akuersissutinut inatsit aamma inissianik attartortitsisarnermut inatsisissaq Inatsisartunut 2024-ip ukiaani saqqummiunneqassapput |
| **Suliniut 2** – Umiarsuit takornariartaatit ingerlatsinerat | Umiarsuit takornariartaatit angalasarneranni killiliussanik aaqqissuussineq, aamma umiarsuit takornariartaatit inuiaqatigiinnut tunniussassaqarnerulernissaat | Nunamukarsinnaanerup aaqqissuunneqarnera aqutamik, sumiiffinnik zone-nut aaqqissuussinikkut. Inatsisissamut siunnersuut Inatsisartunut 2024-imi ukiakkut saqqummiunneqassaaq |
| **Suliniut 3** - Akitsuutit | Akitsuusersuinermik aaqqissuussinerit oqimaaqatigiissaarneqarnissaannik kissaateqarneq, nunatsinni takornariarti-tsinermut iluaqutaanerusunik, sumiiffinnut pisariaqartitsiviusunut iluaqutaasussanik.  | Siunnersuusiortoqassaaq takornarianut akitsuummik /akileraarummik nunani allani ilisimaneqartumik. Inatsisissamut siunnersuut 2024-ip ukiaani saqqummiunneqassaaq.  |

|  |  |  |
| --- | --- | --- |
| **Suliniut 4** – Takornariartitsinermi assigiissaarinerit | Assigiissarinerit ersarissut, pitsaassusissani, sillimaniarnermi aamma piujuaannartitsinermi. | Piujuaannartitsinermi, pitsaassusissani aamma sillimaniarnikkut qularnaagassat takornariartitsinermiittut, takornariartitsinermi nioqqutinik neqerooruteqartarnerni. Piumasaqaatit ilanngunneqassapput takornariartitsinermi inatsisissamut siunnersuummi Inatsisartunut 2024-ip ukiaani saqqummiunneqartussami.  |
| **Suliniut 5** – Najugaqartut peqataatinneqarneri | Annertusisamik aallussineq ingerlatsisut maanimiut iluaqutissaannik pilersitsinissanik. | Tamakkiisumik najugaqartut, ingerlatsisut, peqataasut tunniussaqartartullu takornariartitsisartut Kalaallit Nunaanni iluaqutissanik pissaqassapput, nunanut allamiunut sanilliullutik. Piumasaqaatit atortuulersinneqassapput takornariartitsinermut inatsisissakkut Inatsisartunut 2024-ip ukiaani saqqummiunneqartussami.2024-imi aasaq sioqqullugu nunamut tamarmut atuuttussat periaasissat ileqqorineqartussat pillugit ilitsersuut sulianerineqarsimassaaq Visit Greenland, kommunit aammalu takornariartitsinermik ingerlatsisut suleqatigalugit. Paasisitsiniaasoqassaaq / qaammarsaasoqassaaq takornariartitsinerup nuannaarutissartaanik aamma peqataanissamut periarfissat pillugit. Paasisitsiniaanissaq kingusinnerpaamik februarimi 2024 piariissaaq.  |

|  |  |  |
| --- | --- | --- |
| **Suliniut 6** – Aningaasalersuisinnaanermut periarfissat pitsaasut | Aningaasalersuisinnaanermut periarfissat pitsaasut takornariartitsinermik inuussutissarsiutini iluaqutigineqarsinnaassapput. Aningaasaliisartut nunanit allaneersut eqqarsarluarluni peqataanissaannut neqeroorfigineqassapput, tulleriiaarereernerit maani tunngavigalugit.  | Attartorsinnaanermik aningasalersuisinnaanermillu periarfissanik qulaajaaneq. Qulaajaaneq tigussaasunik iliuusissanik kinguneqarsinnaavoq, takornariartitsinermik Kalaallit Nunaanni ataatsimut perrassaasinnaasumik. Qulaajaaneq 2024-imi naammassineqarsimassaaq.  |
|  **Suliniut 7** – Attaveqaqa-tigiinnikkut aaqqissuus-sinerit pitsanngorsakkat | Anguniarneqassaaq naammassineqarsinnaasut aamma killiussat imminnut naapertuuttunik aaqqissuunneqarsimanissaat, siunissamullu periusissanik pilersaarusiat ersarissuussallutik, aalajaatsuussallutik uppernassallutillu imaluunniit piviusorsiortuussallutillu.  | Ineriartortitsineq, aserfallatsaaliinerillu nungullartunik sanaartugaatinik aamma pinngortitamik. Aningaasaliissutit katillugit 9,5 mio. kr.-inik annertussuseqartut 2023-2026-imut, Nunat Avannarlerni (Nordatlantiske Pulje) aningaasaliissutaanik aningaasalerneqarluni (danskit ukiormut immikkoortitsillutik aningaasaliissutigisartagaat) siunertanut atorneqassapput.  |
| **Suliniut 8** – Pinngortitami misigisassat piujuaannar-titsinermik tunngavillit | Ingerlaavartumik ineriartortitsisoqassaaq pinngortitami aamma kulturikkut misigisassanik imaannaanngitsunik ukioq kaajallallugu, issittumi pissutsini qaffasinnerpaami inissisimasunik, piujuaannartitsinermik annertusisamik isiginiarfiusumik.  | Kommunillu isumasioqatigiittarnerit kingunerissavaat misigisassatut suliniutissanik nutaanik tigussaasunik suussusilersuisarnissat, 2024-imi aallartinneqartussanik.  |
| **Suliniut 9** – Piffissap takornariartitsinikkut ulapiffiusartup tallineqarnissaa | Neqeroorutit annertusisat misigisassanik pilerinartunik soqutiginartunillu piffissami inissaqartitsiviusumi atorneqanngitsumi, tassuuna ukioq tamaat takornariartitsineq annertunerulersikkumallugu, aningaasanik isaatitsineq, aningaasaliissutit erniornissaat, suliffissat allallu annertunerpaaffissaminiitsikkumallugit.  | Ingerlatsisut naleqquttut suleqatigalugit neqeroorusiortoqassaaq piffissami ulapiffiunnginnerusartumi neqeroorutissanik suliniutinik. Perrassaaneq ussassaarinerlu 2024/205-imi pissapput.  |
| **Suliniut 10** – Ilinniartitaanerit nukittorsakkat pikkorissartitsisarnerillu | Takornariartitsinermik inuussutissarsiutini ilinniarsimassuseq nukittorsarumarneqarpoq, amerlanerusut ilinniagaqarnissamut pikkorissaqqissinnaanermullu periarfissaqartinnerisigut. Takornariartitsinermik inuussutissarsiutit ukioq tamaat sulisussaminnut atorfeqarnissamut neqerooruteqarsinnaassapput, sulisussanik pikkorissunik piginnaanilinnillu nutsuiffiusumik.  | Amerlanerusut aamma nutaajusut takornariartitsinermi ilinniagaasinnaasutut periarfissat najukkani namminerni neqeroorutaalissapput, ilinniarfiit pioreersut suleqatigalugit. Suliniutissat nutaat 2024-imi ukiakkut neqeroorutaalissapput. |

|  |  |  |
| --- | --- | --- |
| **Suliniut 11** – Ilisimasanut tunngaviusunik annertu-saaneq | Kissaatigineqarpoq inuiaqatigiit aningaasarsiornerannut uppernarsaasarnerit kisitsisinillu paasissutissanik tunniussisinnaanerup annertunerunissaat, takornariartitsinermik inuussutissarsiutini aalajangiisarnernut atorneqartussanik.  | Aallartitsineq qulaajaanerlu takornariartitsinerup aningaasarsiornikkut sunniutaanik piviusunik (TSA). Periaasissaq aalajangersimasoq tassaassaaq naatsorsuusioriaatsimik aaqqissuussineq, takornariartitsinermi aningaasarsiornermik ersersitsisartumik suliffissaqarnikkut sunniutaasut Kalaallit Nunaannut pingaaruteqartut ilanngullugit, kisitsisilersorlugit takornariat aningaasat qanoq amerlatigisut atortarneraat, inuussutissarsiummilu suliffiit qanoq amerlatigineri. Ataavartumik TSA 2024 kingornagut qularnaarneqassaaq. |